KUALA LUMPUR GOLF & COUNTRY CLUB KEMBALI SEBAGAI NADI UTAMA KLGCC RESORT KUALA LUMPUR, 16 JUN 2022 - Kuala Lumpur Golf & Country Club ("KLGCC" atau "Kelab") telah meraikan kembali legasi berprestijnya dengan pelancaran jenama rasmi yang telah menyaksikan keberangkatan Kebawah Duli Yang Maha Mulia Seri Paduka Baginda Raja Permaisuri Agong Tunku Hajah Azizah Aminah Maimunah Iskandariah Binti Almarhum Al- Mutawakkil Alallah Sultan Iskandar Al-Haj ke majlis tersebut. Dimiliki dan diuruskan oleh Sime Darby Property Berhad ("Sime Darby Property"), kelab golf terulung itu telah kembali kepada nama asalnya daripada TPC Kuala Lumpur pada 1 November 2021 yang lalu. KLGCC adalah antara nadi utama yang membentuk perbandaran KLGCC Resort Sime Darby Property yang memanfaatkan nilai premium lokasinya di pinggir Kuala Lumpur. Pengarah Urusan Kumpulan Sime Darby Property, Dato' Azmir Merican berkata bahawa usaha untuk menjenamakan semula KLGCC adalah inisiatif jangka panjang dalam mempertingkatkan persekitaran Kelab di samping menambah baik pengalaman bagi ahli-ahli dan para tetamu. "KLGCC akan terus meningkatkan perkhidmatan dan kemudahannya, serta memperkenalkan ciri-ciri yang berorientasikan keluarga untuk meninggikan pengalaman ahli-ahli dan para tetamunya. Kelab ini memainkan peranan yang penting bagi perbandaran KLGCC Resort milik Sime Darby Property, dan kami akan memanfaatkan kekuatan jenamanya untuk mewujudkan sebuah komuniti yang menghargai Kelab untuk perkhidmatannya yang berkualiti tinggi serta status di bandar itu," kata Dato' Azmir. Awal tahun ini, KLGCC telah disenaraikan dalam '100 Kelab Golf Platinum Terbaik Dunia 2022-2023' ('Top 100 Platinum Golf & Country Clubs of the World 2022-2023') dengan menduduki tempat ke-77 dalam senarai tersebut, dan merupakan satu-satunya kelab golf di Malaysia yang menerima pengiktirafan itu. Kelab ini juga dinamakan dalam kategori '50 Kelab Platinum Terbaik di Asia Pasifik' ('Top 50 Platinum Clubs in the Asia Pacific'), dengan status
sebagai sebuah 'Kelab Platinum 5 Bintang' ('5-Star Platinum Club'), yang mengiktiraf taraf kepimpinan, ahli-ahli yang berwibawa dan kakitangan yang cemerlang di KLGCC. Dengan adanya KLGCC sebagai pusat bagi pembangunan ini, perbandaran KLGCC Resort akan sedia menawarkan gaya hidup eksklusif yang merangkumi pembangunan mewah dan hartanah berprestij, seperti East Residence, Senada Residences dan Jendela Residences serta Pusat Konvensyen Sime Darby, menjadikan ianya sebagai salah satu perbandaran yang paling diinginkan di Kuala Lumpur. Turut hadir pada majlis pelancaran tersebut adalah Menteri Wilayah Persekutuan Yang Berhormat Dato' Seri Dr. Shahidan Kassim, Timbalan Menteri Wilayah Persekutuan Yang Berhormat Datuk Seri Jalaluddin Alias, Datuk Bandar Kuala Lumpur Yang Berbahagia Datuk Seri Haji Mahadi Che Ngah serta tetamu kenamaan dan dif-dif kehormat yang lain. TAMAT SIARAN- About Kuala Lumpur Golf and Country Club ("KLGCC") KLGCC was established in 1991 and features a 36-hole tournament standard course strategically located in the outskirts of Kuala Lumpur. It is owned by Sime Darby Property and offers world class golfing, hospitality and leisure experiences set within lush greenery. KLGCC's East Course tops the list in the coveted Golf Digest International 2020 Best Golf Courses in Malaysia while the West Course is Malaysia's Best Golf Course by World Golf Awards 2019 and is ranked 20th in the Top 100 Golf Courses in Asia. The Club is also listed in Club Leaders Forum's 'Top 100 Platinum Golf & Country Clubs of the World 2022-2023'. The multiple-award-winning KLGCC has successfully staged numerous international tournaments including the Maybank Malaysian Open (2010 - 2015), Sime Darby LPGA (2010 - 2017) and CIMB Classic (2013 - 2018). KLGCC is also recognised for staging the PGA TOUR, European Tour and the LPGA all within a year for three consecutive years (2013 - 2015). Visit for more information. Media Contact: Sharmila Nair | +6012-617 7860 | For General Enquiries please e-mail